
2024. gada 26. septembra pakalpojumu līguma Nr. 14-1-12/120/24
“Par vienotās ugunsdrošības un civilās aizsardzības platformas izstrādi, ieviešanu un uzturēšanu”

Grozījumi Nr. 4
14-1-11/53/26

Iekšlietu ministrijas Informācijas centrs, reģistrācijas numurs 90000289913, tā priekšnieka [..] personā, kurš rīkojas saskaņā ar Ministru kabineta 2016. gada 20. septembra noteikumiem Nr. 616 „Iekšlietu ministrijas Informācijas centra nolikums” (turpmāk – Pasūtītājs), no vienas puses, un
AS “Emergn”, reģistrācijas numurs 40003275598, ko saskaņā ar statūtiem pārstāv tās valdes priekšsēdētājs [..], (turpmāk – Izpildītājs), no otras puses,
(abi kopā turpmāk – Puses, bet katrs atsevišķi – Puse), pamatojoties uz Publisko iepirkumu likuma 61. panta trešās daļas 3. punktu, Pušu starpā 2024. gada 26. septembrī noslēgtā pakalpojumu līguma Nr. 14-1-12/120/24 “Par vienotās ugunsdrošības un civilās aizsardzības platformas izstrādi, ieviešanu un uzturēšanu” (turpmāk – Līgums) 14.1. punktu, ņemot vērā to, ka vienotās ugunsdrošības un civilās aizsardzības platformas (turpmāk – VUCAP) trešā laidiena izstrāde un akcepttestēšana ir tiešā veidā atkarīga no Valsts digitālās attīstības aģentūras iniciētajām izmaiņām autentifikācijas metodē (izmantojama integrācijai ar Valsts Zemes dienesta Kadastra informācijas sistēmu), par kurām informācija tika saņemta 2026. gada 1. aprīlī, kā arī to, ka VUCAP administratoru un lietotāju mācības ir veicamas tikai pēc visas VUCAP funkcionalitātes izstrādes, Puses vienojas:

1. Veikt grozījumus Līguma 3.1.1.punktā, izsakot to šādā redakcijā:
“3.1.1. VUCAP izstrādes darbiem (kad nodoti un pieņemti visi izstrādes darbu rezultātā sagaidāmie Nodevumi) un mācībām – līdz 2026.gada 25.maijam”. 

2. Līguma grozījumi stājas spēkā to abpusējas parakstīšanas dienā un ir Līguma neatņemama sastāvdaļa.

3. Pušu pārstāvji Līguma grozījumus paraksta ar drošu elektronisko parakstu, kas satur laika zīmogu. Līguma grozījumu parakstīšanas datums ir pēdējā pievienotā droša elektroniskā paraksta un tā laika zīmoga datums. Pusēm ir pieejami abpusēji parakstīti Līguma grozījumi elektroniskā formātā.

*DOKUMENTS PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

